# Grup Barceló

El Grup Barceló és un conjunt d'empreses dedicades al sector turístic amb seu a Palma. El grup fou fundat el 1931. La seva activitat principal se centra en Europa, Amèrica i Nord d'Àfrica, i compta amb 245 hotels en 22 països i 685 agències de viatges, amb una xifra de negoci en 2021 de 1.698 milions d'euros. El Grup Barceló es divideix en dues grans àrees, una divisió de viatges i una divisió hotelera, respectivament, B the travel brand i Barceló Hotels & Ressorts. Juntament amb Iberostar, Sol Melià i Riu Hotels forma part de les quatre grans cadenes hoteleres balears. Forma part de l'Agrupació de Cadenes Hoteleres.

## Història

L'activitat principal del grup va començar l'any 1931, a partir de la petita empresa de transports Autocares Barceló, propietat de Simón Barceló (1902-1958). Des de 1954 comença la seva activitat també com agència de viatges, i el 1964 es crea Viajes Barceló. El 1962 l'empresa adquireix l'Hotel Latino de Palma, que seria el primer de la companyia, i neix Barceló Hotels & Resorts, la divisió hotelera del grup. La seva primera instal·lació hotelera a la península va ser l'hotel Barceló Pueblo de Benidorm, el 1970. Amb el boom del turisme, el grup experimenta una notable expansió.
La seva projecció internacional arriba en 1981 amb l'adquisició del touroperador Turavia, i el 1985 inaugura el Barceló Bávaro Beach Resort, el primer resort d'una cadena espanyola en Punta Cana (República Dominicana) També va ser pioner en els Estats Units, amb l'adquisició del seu primer hotel a Washington DC en 1992.
A partir de l'any 2005 la divisió hotelera aprova un Pla Estratègic 12 amb el qual intensifica el seu creixement tant a nivell urbà com a vacacional, incorporant hotels exclusivament de 4 i 5 estrelles, i aconseguint així convertir-se en una de les cadenes capdavanteres d'Espanya i una de les 30 millors del món. En 2011 li toca el torn a la divisió de viatges, que decideix impulsar el seu creixement reprenent una antiga línia de negoci: la de la tour-operació. En 2015 Viatges Barceló va canviar el seu nom a B the travel brand
El 2016 establir una aliança amb Plateno, la segona cadena hotelera de la Xina, per créixer en aquest mercat, però Jin Jiang, la segona cadena més gran del món va comprar Plateno i es va desdir de l'acord. Barceló va comprar la gestora d'immobles dels Estats Units Crestline el 2017.

## Divisions
### Barceló Hotels & Resorts

La divisió d'hotels del Grup Barceló es denomina genèricament Barceló Hotels & Resorts, i compta amb més de 270 hotels, y més de 65.000 habitacions en Europa, Àfrica i Amèrica. La cadena destaca per disposar gairebé exclusivament d'hotels de 4 i 5 estels i per oferir hotels especialitzats en diferents segments com el turisme familiar, el turisme només per a adults o el turisme de negocis, entre d'altres.

### B the travel brand

B the travel brand és la divisió del Grup Barceló especialitzada en viatges, oci i vacances, que abans de 2015 s'anomenava Viatges Barceló. En 2021 es van fusionar les divisions de viatges de Barceló i Globalia, quedant Ávoris Corporación Empresarial, la major agencia de viatges d'Espanya amb la participació majoritària de la nova companyia.

## Xifres
### Personal

En la divisió hotelera del grup treballaven 21.821 persones en 2020, per 30.276 en 2019, un descens causat per la Pandèmia de COVID-19.

### Xifres econòmiques

El grup no cotitza a borsa. Les xifres presentades pel grup, corresponents a l'exercici 2021 suposaven una xifra de negoci de 1.698 milions d'euros, quan en 2018, abans de la Pandèmia de COVID-19 va tenir una xifra de negocis de 4.383,4 milions d'euros i un EBITDA de 348 milions d'euros, i en 2013 foren una xifra de negocis de 1.936,7 milions d'euros, vendes netes de 1.125,6 milions d'euros i EBITDA normalitzat de 183,3 milions d'euros, mentre que la seva xifra de negoci del 2007 fou de 1.675 milions d'euros.

## Conflicte i acord amb el Govern de Nicaragua

L'activitat del Grup Barceló en un hotel de Nicaragua va arribar a ser denunciada pel govern. No obstant això, el litigi es va resoldre mitjançant la constitució d'una societat conjunta per construir i mantenir l'aeroport de Montelimar, al municipi de San Rafael del Sur, en línia amb les accions de cooperació per al desenvolupament que el Grup Barceló i la Fundació Barceló duen a terme als països on estan establerts.

## Propietaris

Des de la seva fundació, el grup Barceló ha estat una empresa familiar controlada per les diferents generacions dels Barceló. La segona generació la formaven els germans Sebastià i Gabriel Barceló Oliver, i la copresideixen actualment els cosins Simón Barceló Tous i Simón Pedro Barceló Vadell, a qui acompanyen en el Consell d'Administració Pedro Fernández-Martos Montero i Guillermo Barceló Tous.

## Referències

* ↑ «Gabriel Barceló: "El grupo ahora es diez veces más grande y cien veces mejor de como lo dejé yo"» (en castellà). Economia de Mallorca, 18-07-2021. Arxivat de l'original el 18 de juliol 2021. [Consulta: 5 juny 2022].
* ↑ «Grupo Barceló: Home» (en castellà). Arxivat de l'original el 2020-05-16. [Consulta: 4 juny 2022].
* 1 2 3 4 5 «Barceló prevé volver a beneficio este año tras reducir a la mitad sus pérdidas en 2021» (en castellà). Cinco Dias, 30-05-2022. Arxivat de l'original el 7 de juny 2024. [Consulta: 4 juny 2022].
* ↑ Informació corporativa Arxivat 2009-04-22 a Wayback Machine. Data d'accés: 27-06-2009
* ↑ «Diari de Balears, 21-11-2008». Arxivat de l'original el 2017-09-30. [Consulta: 27 juny 2009].
* ↑ «Grupo Barceló: Historia». Arxivat de l'original el 2009-08-05. [Consulta: 27 juny 2009].
* 1 2 Rivera, Agustin. «El reto Barceló más allá de NH: una marca familiar y el vacío de la cuarta generación» (en castellà). El Confidencial, 17-12-2017. Arxivat de l'original el 2022-06-05. [Consulta: 5 juny 2022].
* ↑ «Grupo Barceló: Ranking cadenas». Arxivat de l'original el 2015-07-11. [Consulta: 5 juliol 2015].
* ↑ «Grupo Barceló: Ranking mejores cadenas». Arxivat de l'original el 2015-02-08. [Consulta: 5 juliol 2015].
* ↑ «Grupo Barceló crea touroperador». Arxivat de l'original el 2015-07-06. [Consulta: 5 juliol 2015].
* ↑ Mesones, Javier. «Barceló incrementará su cartera con 20 nuevos hoteles en Europa en 2022» (en castellà). El Economista, 04-01-2022. Arxivat de l'original el 5 de juliol 2022. [Consulta: 5 juny 2022].
* ↑ «Grupo Barceló: Hoteles de 4 y 5 estrellas». Arxivat de l'original el 2015-07-06. [Consulta: 5 juliol 2015].
* ↑ «Turismo Sólo Adultos». Arxivat de l'original el 2015-07-07. [Consulta: 5 juliol 2015].
* ↑ «Rebranding de Barceló Viajes: Nacer Muriendo» (en castellà). Branzai, 01-05-2015. Arxivat de l'original el 6 de juliol 2022. [Consulta: 5 juny 2022].
* ↑ «Barceló perdió 100 millones de euros en el primer año de la pandemia» (en castellà). Cinco Días, 22-12-2021. Arxivat de l'original el 4 de juny 2022. [Consulta: 4 juny 2022].
* ↑ «Grupo Barceló en cifras.». Arxivat de l'original el 2015-05-01. [Consulta: 5 juliol 2015].
* ↑ Informació corporativa Arxivat 2009-08-21 a Wayback Machine. Data d'accés: 27-06-2009
* ↑ «El Mundo: El Gobierno de Nicaragua demanda al Grupo Barceló por incumplimiento de contrato.». Arxivat de l'original el 2024-06-07. [Consulta: 5 juliol 2015].
* ↑ «El País: El grupo español Barceló y Nicaragua acuerdan construir un aeropuerto internacional.». Arxivat de l'original el 2015-09-21. [Consulta: 5 juliol 2015].

## Vegeu també

* Fundació Barceló

## Enllaços externs

* Barceló Hotels & Resorts
* Barceló Viajes